- Det er en meget alvorlig situation, når vi her så sent på året finder ud af at, vi har så voldsomme overskridelser af budgettet, lød det fra borgmester Finn Olesen (Soc. Dem.) ved tirsdagens byrådsmøde. Der er brugt for mange penge på blandt andet driften af kommunens administrationsbygninger, ligesom sociale udgifter, udgifter til ældre og handicappede har sprængt de oprindelige budgetter. Dermed er likviditeten for alvor sat under pres. - Der er ikke plads til flere udgiftsskred af nogen karakter, alt skal overholdes, lød det fra borgmesteren. Kritikken fra flere partier lød, at året budgetmæssigt har været præget af den ene besparelse efter den anden, samtidig med at det ene budget efter det andet er skredet.
Hjørring Kommune mangler akut 50 millioner kroner - og det synes håbløst for politikerne at finde pengene i løbet af årets sidste tre måneder.